kardosdrur/scandi-wiki huggingface dataset:
Atlantic Petroleum

P/F Atlantic Petroleum er et færøsk olie- og gasfirma. Firmaet blev etableret i Færøerne af 18 private investorer i 1998. Det driver eftersøgning af olie- og gasforekomster på færøsk, irsk og britisk sokkel, men siden 2012 også norsk sokkel, i havet ved Færøerne men også udenfor Færøerne og Irland, og deltager i udviklingen af den britiske søgningsvirksomhed i Nordsøen. Atlantic Petroleum var først noteret som et færøsk selskab, men fra juni 2005 og oktober 2006 er selskabet blevet noteret på børserne i henholdsvis København og Island. Administrerende direktør er Ben Arabo.

I 2010 havde virksomheden otte ansatte, en omsætning på 422,5 millioner danske kroner og et driftsresultat på 147,3 millioner.

I november 2012 blev det annonceret at selskabet overtog den norske oliesøgningsvirksomhed Emergy Exploration for 12,7 millioner USD.

Referencer

Eksterne henvisninger 
Officielle hjemmeside 

Virksomheder fra Færøerne
Olieselskaber i Danmark
Etableret i 1998
OMX Copenhagen Small Cap
Ålsø Kirke

Ålsø Kirke er en dansk middelalderkirke, beliggende i Ålsø Sogn, Norddjurs Kommune, 5 kilometer sydvest for Grenaa. Frem til kommunalreformen i 1970 lå den i Djurs Sønder Herred (Randers Amt).

Kirken er bygget i 1100-tallet og ombygget i 1500-tallet. Kirken har siddepladser helt op til tårnet.

Eksterne henvisninger 
Sognets hjemmeside
Ålsø Kirke hos KortTilKirken.dk 

Kirker i Norddjurs Kommune
Kirker i Århus Stift
Kirker i Randers Amt
Volckmar

Volckmar er ett tysk efternavn, der henviser til blandt andre:

 Hans Volckmar – norsk redaktør
 Wilhelm Volckmar – tysk organist og komponist

Se også 

 Volkmar

Efternavne
La Cour

Dornonville de la Cour er en dansk landmandsslægt, der føres tilbage til forpagter af Strandet Pierre Dornonville de la Cour (1716-1775), der var født i Köpenick af franske forældre, som var huguenotter og havde forladt Frankrig efter ophævelsen af Nantes-ediktet 1685.

Våben 
Våbenet er blevet fastlagt således: Skjoldmærket er et hvidt hus i konturer med port og to vinduer og et rødt tag på blå bund. På hjelmen er en sølvharniskklædt arm, der griber om en grøn palmegren med rød stilkspids og blodsdråbe. Hjelmklædet er indvendigt sølv og udvendig til den ene side rødt og den anden blåt.

Kongelig resolution vedrørende familienavn 
Ved en kongelig resolution 16 April 1907 tillodes det en del af Slægten la Cour’s Medlemmer, der havde ansøgt derom, fremtidig at føre Familienavnet Dornonville de la Cour. Dette medførte dog ingen ændring i deres retsforhold.

Simplificeret stamtræ 
.

NOTER

Øvrige medlemmer 
 Skoleforstanderinde Charlotte la Cour(1839–1925)
 Direktøren Christian Dornonville de la Cour (1871-1924).
 Direktør Johannes F. la Cour (1880-1971) far til
landsretssagfører Jacob Ludvig la Cour (1909-2003).
 Teglværksbestyrer Hans Petersen (død 1926) og hustru Margrethe la Cour (død 1935) forældre til
 officeren, oberstløjtnant C.J. la Cour (1891-1971).
 Sognepræst Peder David la Cour (død 1905) far til
 filialdirektør i Nationalbanken Niels la Cour (1886-1958).
 Gartneren Jakob Dornonville de la Cour (?-1971) far til
 økonomen Aage Dornonville de la Cour (født 1917).
 Direktør P.E. la Cour (1913-1993).
 Forfatter Tage la Cour (1915-1993).
 Filminstruktør Flemming la Cour (1933-2010).
 Komponist Niels la Cour (født 1944).

Kilder 
 Albert Fabritius, "la Cour", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.
 L.F. la Cour: Slægten la Cour, 1917.
 Theodor Hauch-Fausbøll: Slægthaandbogen, 1900.

Referencer

Eksterne henvisninger 
 Foreningen Pierre Dornonville de la Cours Slægt

 
Slægter fra Danmark
Jonquières

Jonquières har flere betydninger:

 En eksileret fransk adelsslægt, der egentlig hedder Dompierre (de Jonquières)
 Fauque de Jonquières – en fransk adelsslægt
 Jean André Frédéric de Dompierre de Jonquières (J. de Jonquières) – 1815-1890, dansk jurist og embedsmand

Lokaliteter 
 Jonquières (Aude) – fransk kommune i departementet Aude
 Jonquières (Bouches-du-Rhône) – tidligere fransk kommune i Bouches-du-Rhône, nu indlemmet i Martigues
 Jonquières (Hérault) – fransk kommune i departementet Hérault
 Jonquières, Oise – fransk kommune i departementet Oise
 Jonquières, Tarn – fransk kommune i departementet Tarn
 Jonquières, Vaucluse – fransk kommune i departementet Vaucluse
 Jonquières-Saint-Vincent – fransk kommune i departementet i Gard
 La Jonquière – catalansk lokalitet i Spanien

Se også 
 Jonquière
Albert Rocas

Albert Rocas Comas (født 16. juni 1982 i Palafrugell, Spanien) er en spansk håndboldspiller, der til dagligt spiller for den spanske Liga ASOBAL-klub FC Barcelona. Han har spillet for klubben siden 2007. Tidligere har han repræsenteret tre andre spanske klubber, BM Granollers, BM Valladolid og Portland San Antonio.

I 2005 vandt Rocas med Portland San Antonio det spanske mesterskab.

Landshold 
Rocas spiller desuden for det spanske landshold, som han (pr. december 2010) har repræsenteret 96 gange med 369 scoringer til følge. Han blev verdensmester med holdet ved VM i 2005, og repræsenterede sit land ved OL i 2008 i Beijing.

Eksterne henvisninger 

  

Håndboldspillere fra Spanien
Håndboldspillere fra BM Granollers
Håndboldspillere fra BM Valladolid
Håndboldspillere fra Portland San Antonio
Håndboldspillere fra FC Barcelona Handbol
Olympiske bronzemedaljevindere fra Spanien
Medaljevindere ved sommer-OL 2008
Raúl Entrerríos

Raúl Entrerríos Rodríguez (født 12. februar 1981 i Gijón) er en spansk tidligere håndboldspiller, der i mere end ti år spillede for den spanske Liga ASOBAL-klub FC Barcelona. Tidligere har han repræsenteret Ademar León og BM Valladolid.

Han har desuden spillet over 250 kampe for spanske landshold og har vundet flere medaljer med holdet.

Han indstillede sin aktive karriere efter OL 2020 (afviklet i 2021) i Tokyo.

Landshold 
Entrerríos har spillet for det spanske landshold og været med til at blive verdensmester med holdet ved VM i 2005. Desuden har han været med til at vinde to europamesterskaber, i 2018 og 2020. Han har desuden været med til at vinde to gange VM-bronze og to gange EM-sølv samt en EM-bronze.

Han har deltaget ved flere olympiske lege. Ved OL i 2008 i Beijing var han med første gang, og her blev  nummer fire i indledende pulje og mødte derpå  i kvartfinalen. Spanierne vandt 29-24 og mødte så  i semifinalen. Islændingene vandt noget overraskende 36-30, men tabte derpå til  i finalen, mens Spanien vandt bronze ved at besejre  med 35-29.

Ved OL 2012 i London blev Spanien nummer tre i indledende pulje, men tabte derpå kvartfinalen med 23-24 til Frankrig, skønt de førte med tre ved pausen. Spanien blev nummer syv i turneringen, og Entrerríos scorede i alt 11 mål.

Spanien kvalificerede sig ikke til OL 2016, men han var efter EM-sejren i 2020 klar til at tage en sidste turnering ved OL 2020. Da OL på grund af coronapandemien blev udskudt til 2021, valgte han at spille et år mere for at kunne få den oplevelse med. Her fik Spanien igen bronze, efter at holdet tabte semifinalen til , men vandt bronzekampen mod .

Referencer

Eksterne henvisninger 

 FC Barcelona spillerinfo 

Håndboldspillere fra Spanien
Håndboldspillere fra Ademar León
Håndboldspillere fra BM Valladolid
Håndboldspillere fra FC Barcelona Handbol
Personer fra Gijón
Deltagere for Spanien ved sommer-OL 2008
Deltagere for Spanien ved sommer-OL 2012
Deltagere for Spanien ved sommer-OL 2020
Håndboldspillere ved sommer-OL 2020
Olympiske bronzemedaljevindere fra Spanien
Medaljevindere ved sommer-OL 2020
Af banen (film fra 1993)

Af banen () er en amerikansk komedie fra 1993 med John Candy, Leon Robinson og Doug E. Doug i hovedrollerne.

Handling 

Irving "Irv" Blitzer (John Candy) er en amerikansk bobslædemedaljevinder fra vinter-OL i 1968, der fire år senere i samme konkurrence vandt guld i yderligere to løb. Irv blev dog diskvalificeret for at snyde med vægte i sin slæde og blev tvunget til at indstille karrieren, hvorefter han flyttede til Jamaica og levede et desillusioneret liv som bookmaker. Her bliver han opsøgt af topløberen Derice Bannock (Leon Robinson), der ikke havde held til at kvalificere sig til sommer-OL i 1988, og hans ven Sanka Coffie (Doug E. Doug), der gerne vil have ham som træner for Jamaicas første bobslædehold nogensinde.

Efter en længere overtalelsesproces får Derice og Sanka overtalt Irv til at være træner, og to andre løbere, der heller ikke kvalificerede sig til sommer-OL, melder sig under fanerne i skikkelse af Junior Bevil (Rawle D. Lewis) og Yul Brenner (Malik Yoba). Junior var i første omgang skyld i, at hverken Derice eller Yul kvalificerede sig til sommer-OL, da han snublede i kvalifikationen og spændte ben for de to andre løbere.

Efter at have samlet nok penge ind til at rejse til Calgary, hvor vinter-OL holdes, bliver deres stædighed for alvor sat på prøve, da de andre bobslædehold ikke bryder sig om deres tilstedeværelse, som de ser som en joke.

Jamaicanerne ender dog med at blive hyldet af både modstandere, kommentatorer og publikum efter en svær start på OL-eventyret, hvor de slutter sidst i det indledende heat. Efter et succesfuldt andet heat styrter jamaicanerne dog i tredje heat, og mens de bærer slæden ind over stregen bliver de tiljublet af publikum. Jamaicanerne vender hjem som helte og vender tilbage fire år senere.

Medvirkende 
 Leon Robinson - Derice Bannock
 Doug E. Doug - Sanka Coffie
 Rawle D. Lewis - Junior Bevil
 Malik Yoba - Yul Brenner
 John Candy - Irving "Irv" Blitzer
 Siddharth Saini - Winston
 Raymond J. Barry - Kurt Hemphill
 Peter Outerbridge - Josef Grull
 Winston Stona - Mr. Coolidge
 Charles Hyatt - Whitby Bevil (Juniors far)
 Bertina Macauley - Joy Bannock
 Pauline Stone Myrie - Sankas mor

Modtagelse 
Filmen fik flest positive anmeldelser og har en rating på 73 % på websiden Rotten Tomatoes baseret på 30 anmeldelser. Den var efter premiereweekenden nummer tre på biografhitlisterne og tjente $68.856.263 i USA og Canada samt $86.000.000 i resten af verden.

Autenticitet 
Både jamaicanerne og Irving Blitzer er fiktive karakterer, men der er dog sandhed i et jamaicansk bobslædehold, der første gang deltog ved vinter-OL i 1988. Handlingen er også hovedsageligt fiktiv, og jamaicanerne havde f.eks. ingen konflikter med deres konkurrenter, som støttede deres mission ved vinter-OL. Jamaicanerne styrtede dog i deres sidste løb, men i forhold til filmen var de ikke tæt på verdensrekorden, og de nøjedes med at gå efter slæden, der blev skubbet af løbsofficials, da de udgik af løbet.

Eksterne henvisninger 
 

Komediefilm fra USA
Film instrueret af Jon Turteltaub
Amerikanske film fra 1993
Film fra Disney
Kugler

Kugler er et tysk efternavn, der henviser til blandt andre:

 Bernhard von Kugler (1837–1890), tysk historiker
 Franz Theodor Kugler (1808–1858), tysk kunsthistoriker
 Franz Xaver Kugler (1862–1929), tysk astronom og assyriolog

Efternavne
Franz Theodor Kugler

Franz Theodor Kugler (født 19. januar 1808 i Stettin, død 18. marts 1858 i Berlin) var en tysk kunsthistoriker. 

Kugler blev 1833 professor i kunsthistorie ved Kunstakademiet og docent ved Universitetet i Berlin og fik senere en ledende stilling i Kultusministeriet med hensyn til kunstkultus (1857 blev han geheimoverregeringsråd). Sin forfatterbane begyndte han med Denkmäler der bildenden Kunst des Mittelalters in den preussischen Staaten (1830); efter en del småarbejder, især med arkitektonisk indhold, kom hovedværkerne Handbuch der Geschichte der Malerei, von Konstantin den Grossen bis auf die neuere Zeit (2 bind, 1837, en 3. stærkt retoucheret udgave 1866—67), Handbuch der Kunstgeschichte (1841—42; 5. oplag i Lübkes bearbejdelse), Kleinere Schriften und Studien zur Kunstgeschichte (3 bind, 1853—54) og den ufuldendte Geschichte der Baukunst (3 bind, 1855—60, fortsat 1867—73 i 2. bind ved Burckhardt, Lübke og Gurlitt), arbejder, der var epokegørende for deres tid ved deres videnskabelige opbygning, forfatterens forholdsvis betydelige selvsyn og det samlende blik over kunsten i forhold til tidsudviklingen; i bearbejdelse har også nogle kunnet hævde sig lige op til nutiden. Kugler har tillige forfattet Geschichte Friedrichs den Grossen (1840, illustreret af Adolph Menzel; mange oplag af teksten), samt dramaer, noveller (Doge und Dogaressa) og lyrik (se Belletristischen Studien, 8 bind, 1852).

Kilder 

 

Kunsthistorikere fra Tyskland
Embedsmænd fra Tyskland
Faglitterære forfattere fra Tyskland
Tysksprogede forfattere
Tyskere i 1800-tallet
Personer fra Stettin
Burckhardt

Burckhardt er tyskt efternavn, der henviser til blandt andre:

 Jacob Burckhardt (1818–1897) – schweizisk kulturhistoriker
 Johann Karl Burckhardt (1773–1825) – tysk astronom
 Johann Ludwig Burckhardt (1784–1817) – schweizisk forskningsrejsende

 Andet
 Burckhardt (månekrater) – nedslagskrater på Månen opkaldt efter  Johann K. Burckhardt
Faroe Petroleum

Faroe Petroleum, eller Føroya Kolvetni (FK), er et færøsk olieselskab som blev etableret i 1997, og registreret på Færøerne i 1998. I december 2002 blev der oprettet et moderselskab i Storbritannien. Styrelederen er Graham Stewart, og direktøren er Nils Sørensen. Faroe Petroleum har kontorer i Tórshavn, Aberdeen (hovedkvarter) og Stavanger.

Faroe Petroleum er involveret i fem borefelter i Færøerne: Orodruin (100 %), Anne Marie (12,5 %), Brugdan (4 %), Sildrekin (10 %) og Rannvá (100 %). Selskabet har også projekter i britisk, norsk og hollandsk farvand.

Eksterne henvisninger 
 www.fp.fo - officiel website for Faroe Petroleum 

Virksomheder fra Færøerne
Olieselskaber i Danmark
Etableret i 1997
PetroChina

Petrochina (forenklet kinesisk: 中国石油天然气股份有限公司, traditionel kinesisk: 中國石油天然氣股份有限公司) er en kinesisk virksomhed som udvinder og sælger olie og desuden beskæftiger sig med med kemisk industri. Det er Folkerepublikken Kinas største olieproducent. Med 464.000 ansatte er det et af verdens største industriforetagender.

Hovedkvarteret ligger i Beijings bydistrikt Dongcheng.

Selskabet blev etableret i 1999 samtidig med det nye olie- og gasfund i Tarimbækkenet og Taklamakan i den autonome region Xinjiang i den vestlige del af landet. Der er konstrueret en rørledning til naturgas, som skal føre gassen fra vestlige områder og ned til Shanghai i øst.

PetroChina har også et store aftaler udenfor Kina, ikke mindst i Sudan.

I november 2005 førte et uheld ved et af PetroChinas anlæg i Jilin i det nordlige Kina til en større miljøkatastrofe. Kemifabrik nr. 110 i datterselskabet Jilin Petroleum and Chemical Company eksploderede og floden Songhua blev forurenet. Denne flod var en vigtig kilde til drikkevand i regionen. Også storbyområdet Harbin i naboprovinsen blev ramt, og udslippet blev ført med strømmen ind i Rusland der også blev ramt i byen Khabarovsk.

Kilder

Eksterne henvisninger 

 Official website  
 Official website  
 PetroChina stock quote Google Finance 

Olieselskaber fra Kina
Tankstationer
Dongcheng
Etableret i 1999
Virksomheder i Beijing
Kemivirksomheder fra Kina
American Stock Exchange

American Stock Exchange (AMEX) er en amerikansk børs. AMEX blev grundlagt i New York i 1842.

Eksterne links 

Officielle hjemmeside

Børser
Etableret i 1842
Virksomheder i New York City
Ophørt i 2008
NYSE Euronext
Bermuda Stock Exchange

Bermuda Stock Exchange (BSX) er børsen i Bermuda.

Børsen blev etableret i 1971. I starten var den kun for aktier fra Bermuda men blev omdefineret i 1992 til blive en international børs som ikke længere var non-profit. 

BSX er en moderne, fuld-elektronisk børs, og er fuldgyldigt medlem af World Federation of Exchanges.

Eksterne henvisninger 
 Officiel hjemmeside

 
Stock Exchange
Børser
Etableret i 1971
Borsa Italiana

Borsa Italiana S.p. A. er børsen i Italien og holder til i Palazzo Mezzanotte ved Piazza Affari i Milano.

Børsen opstod under navnet Borsa di Commercio di Milano gennem et dekret fra vicekongen Eugène de Beauharnais i 1808. Børsen var statsejet frem til 1998, da det italienske værdipapirmarked blev fuldstændigt privatiseret og børsen blev omdannet til et aktieselskab under navnet Borsa Italiana. Børsen var først ejet hovedsageligt af italienske banker, men fusionerede i midten af 2007 med London Stock Exchange (LSE).

Linksr 
 Officielle hjemmeside.

Børser
Milano
Etableret i 1808
London Stock Exchange
Finansielle servicevirksomheder fra Italien
Chicago Stock Exchange

Chicago Stock Exchange er et aktiemarked i Chicago og den tredje største børs i USA efter volumen og den største uden for New York City. 

Den blev grundlagt 21. marts 1882 og slået sammen med børserne i St. Louis og Minneapolis i 1949, hvorefter navnet blev ændret til Midwest Stock Exchange. Ti år senere blev børsen i New Orleans fusioneret med Chicago-børsen, og i 1993 blev navnet ændret tilbage til Chicago Stock Exchange.

Eksterne henvisninger 
 Officielle hjemmeside

Børser
Stock Exchange
Etableret i 1882
Russian Trading System

Russian Trading System (RTS) er en børsvirksomhed i Moskva. Børsvirksomheden åbnede i 1995.
RTS er også et aktieindeks over aktier ved den samme børs. RTS fusionerede i 2011 med MICEX og driver gennem et fælles datterselskab i dag en fælles børs under navnet Moscow Exchange.

Virksomheder fra Rusland
Børser
Etableret i 1995
Aktieindeks
Virksomheder i Moskva
Shanghai Stock Exchange

Shanghai Stock Exchange (forenklet kinesisk: 上海证券交易所, traditionel kinesisk: 上海證券交易所, pinyin: Shànghǎi Zhèngquàn Jiāoyìsuǒ) er en børs i Shanghai i Folkerepublikken Kina. Den er den største børs i Kina, og den femtestørste i verden.

Børsen blev etableret den 26. november 1990 som værdipapirbørs i Shanghai i bydelen Pudong, og blev åbnet for handel den 19. december 1990. I begyndelsen holdt børsen til på Astor House.

SSE's Top 10 største børsnoterede selskaber 
Kilde: Shanghai Stock Exchange (Markedsværdi i RMB/Kinesiske Yuan). Data efter markedsværdi. Opdateret 19. Marts 2008

PetroChina (3.656,20 mia.)
Industrial and Commercial Bank of China (1.417,93 mia.)
Sinopec (961,42 mia.)
Bank of China (894,42 mia.)
China Shenhua Energy Company (824,22 mia.)
China Life (667,39 mia.)
China Merchants Bank (352,74 mia.)
Ping An Insurance (272,53 mia.)
Bank of Communications (269,41 mia.)
China Pacific Insurance (256,64 mia.)

Børser
Stock Exchange
Etableret i 1990
Finansielle servicevirksomheder fra Kina
Sven Lundgren

Sven Lundgren er navnet på flere personer:

 Sven Lundgren (løber) (1896-1960) – svensk atlet.
 Sven Lundgren (1901-1982) – svensk atlet og landstræner for Danmark.
CanArgo

CanArgo er et olie og gasselskab som er noteret på Oslo Børs og American Stock Exchange (Amex).

Selskabet havde sit hovedkvarter i det tidligere Sovjetunionen og for tiden er det i Georgien og Kaukasus.

CanArgo Energy Corporation havde et nettoresultat på minus 5,9 millioner dollars i første kvartal 2007. Driftsresultatet endte på minus 3,5 millioner dollar. 
Driftindtægterne beløb sig til 0,5 million dollar.

Eksterne henvisninger 
 Officielle hjemmeside 

Olieselskaber
Virksomheder fra Georgien
China National Petroleum Corporation

China National Petroleum Corporation (CNPC) (kinesisk: 中国石油天然气集团公司, pinyin: Zhongguo Shiyou Tianranqi Jituan Gongsi) er et statsejet olieselskab i Folkerepublikken Kina. Det er Kinas største olie- og gasselskab og havde 1.086.966 ansatte i 2006. Samme år havde selskabet en omsætning på 110 milliarder USD og et overskud på 13,2 milliarder USD. Selskabets aktier er fra november 2007 børsnoteret på Shanghai Stock Exchange.

CNPC har oliereserver på 3,7 milliarder fade. De fleste af CNPCs kinesiske virksomheder er skilt ud i et separat selskab, PetroChina.  CNPC har virksomheder internationalt i 27 lande, blandt andet Aserbajdsjan, Canada, Indonesien, Burma, Oman, Peru, Sudan, Thailand, Turkmenistan og Venezuela. 

CNPCs forløber var Ministeriet for drivstoffindustri, som blev oprettet i 1949 for at have ansvaret for brændstofforsyningen i Folkerepublikken. Dette blev i 1955 omdannet til Petroleumsministeriet, som havde ansvaret for al olievirksomhed i Kina, inklusiv at lede efter olie og olieudvinding. CNPC blev oprettet 17. september 1988, da regeringen bestemte at Petroleumsministeriet skulle opløses og at et statsejet selskab skulle oprettes for at håndtere al petroleumsvirksomhed i Kina.

Kilder

Eksterne henvisninger 
Officielle hjemmeside

Olieselskaber fra Kina
Etableret i 1988
Statsejede virksomheder fra Kina
Virksomheder i Beijing
Naturgasselskaber fra Kina
Aarhus 1900 Orientering

Aarhus 1900 Orientering (i daglig tale 1900 Orientering), er en 
dansk orienteringsklub i Aarhus. Klubben blev stiftet i 1943 og har ca. 75 medlemmer (2021).

Klubben er medlem af Dansk Orienterings-Forbund (DOF), der er tilsluttet Danmarks Idrætsforbund (DIF).

Historie

Stiftelse 
Klubben blev stiftet den 11. november 1943 af Knud Rasmussen, Hugo Martinussen og Willi Madsen på Østergades Hotel i Aarhus.

Klubhus 
Klubben holder til i klubhuset Grumstolen, Grumstolsvej 48, 8270 Højbjerg, som blev overdraget til Aarhus 1900 Orientering og Århus Skiklub i 1982.

Huset brændte ned efter en påsat brand den 19. marts 1995. Intet stod til at redde. Det blev genopbygget i samme stil, og var klar til rejsegilde den 21. december 1995 og indvielse den 5. juni 1996.

Arrangementer 
Aarhus Orientering har stået for afholdelsen af flere forskellige jysk-fynske mesterskaber (JFM) og danmarksmesterskaber (DM) inden for orienteringssporten:
 2015: DM Lang i Ålum skov ved Randers
 2012: JFM Stafet i Mols Bjerge.
 2011: DM Ultralang ved Bidstrup Gods mellem Hammel og Randers.
 2009: DM Stafet i Velling Snabegaard ved Bryrup.
 2008: DM Sprint i Risskov.
 2006: JFM Stafet i Hjermind Skov.

Herudover har Aarhus Orientering i flere år under Aarhus Festuge været arrangør af by-orientering (Sprintorientering). Et tilbud til både rutinerede orienteringsløbere og motionister, der prøver orientering i byen for første gang.

Resultater 
Klubben ligger i Nordkredsens 3. division i orienteringsligaen (2022-2024).

Landshold 
Klubben er repræsenteret på det danske landshold i orienteringsløb ved Jakob Ekhard Edsen. 

Ved VM i orientering 2018 i Riga i Letland vandt Jakob Ekhard Edsen bronze på sprint-stafetten sammen med mix-stafetholdet Amanda Falck Weber, Tue Lassen og Maja Alm.

Jakob Ekhard Edsen var også udtaget til juniorlandsholdet ved Juniorverdensmesterskaberne (i 2010, 2011, 2012 og 2013), hvor han i 2012 vandt sølv på stafetten i Slovakiet..

Eksterne henvisninger 
 Klubbens hjemmeside

Referencer 

1900 Orientering
Orienteringsklubber i Danmark
Old England

Old England er en bygning i nærheden af kongeslottet i det centrale Bruxelles, Belgien. Huset er opført som butiksejendom, oprindeligt med kontorer og beboelse i de øverste etager.

Historie 
Bygningen er opført i 1899 af arkitekten Barnabé Guimard, og har en facade af hovedsageligt glas og stål. Byggestilen er art nouveau / jugendstil med et strejf af sen- 1800-tals nyklassicisme. Firmaet Old England forlod bygningen i 1972, og i 1978 overtog staten ejendommen med henblik på at anvende denne som museum. En omfattende restaurering af huset påbegyndtes i 1989 og i 2000 åbnede Musikinstrumentmuseet.

Med sin placering på Rue Montagne de la Cour 2 på Mont des Arts ligger bygningen – som nævnt – lige op ad kongeslottet samt foran Magrittemuseet.

Transport 
Old England ligger i gåafstand fra byens centrum. Herudover er der kort afstand til Metrostationen i Central Park, hvor linjerne 1A og 1B stopper. Sporvognslinierne 92, 93 og 94 stopper ved kongeslottet, ligesom en mængde bybuslinier.

Musikinstrumentmuseet 
Bygningen rummer i dag Musikinstrumentmuseet i Bruxelles, som er en underafdeling af Det kongelige museum for kunst og Historie. 

Museet har en samling bestående af over 1.500 musikinstrumenter.

Eksterne henvisninger 
 Hjemmeside for Musikinstrumentmuseet

Referencer 

Bruxelles
Jugendstil